Wijzonol LBH Silicon systeemverf dekkend halfglans alkyd basis wit 2,375 l kopen? | BESLIST.nl | Laagste prijs
Type: Buitenverf, Systeemverf Dief steel leerjas van R1.4 miljoen | Maroela Media
Dief steel leerjas van R1.4 miljoen
ŉ Winkeldief het ŉ krokodilleerjas van nagenoeg HK$1 miljoen (R1,4 miljoen) uit ŉ Burberry-winkel in een van Hong Kong se besigste winkelsentra gesteel, het die polisie Vrydag gesê.
ŉ Mannekyn het die leerjas aangehad en die personeel het eers, toe hulle die winkel Woensdag gesluit het, besef die jas is weg.
Die polisie het die sekuriteitsbeeldmateriaal ondersoek en is nou op soek na ŉ “sterk geboude man tussen 30 en 40 jaar oud”. ŉ Chinese man het glo Woensdagaand die jas van die mannekyn afgehaal en daarmee uitgestap, het die South China Morning Post berig.
Volgens die polisie maak sommige ontwerpershandelsmerke nie van sekuriteitkaartjies aan die kledingstukke gebruik nie, om seker te maak dat die kledingstukke nie beskadig word nie. Hulle maak eerder staat op kringtelevisiekameras en sekuriteitsbeamptes.
Burberry het nie dadelik op AFP se versoek om kommentaar reageer nie. -SAPA
diefstal gesteel Hongkong
Elektrisiteit in PTA herstel